ISASI BALANZATEGI (EH Bildu, 2014-11-14):
Legebiltzarreko presidente andrea. Lehendakari jauna.
Pozten gara gurekin batera, gu bakarrik ez usteko, gurekin batera pribatizazioren aurkako jarrera, gu bakarrik sindikatuekin, gu bakarrik hipotekekin, mailegu hipoteken kaltetuekin, guk bakarrik IRPH borrokan ari direnekin eta gu bakarrik garai bateko kutxen, aurrezki kutxen kontrola publiko eta soziala.
Guk eskatzen duguna, bertako autonomoei, merkatariei, enpresari txikiei eta kooperatibei finantzazio bermatzea, hori da eskatzen duguna. Eskatzen dugu udalei aurri ditzaken inbertsioa begira, finantza baliabideak eskaintzea. Eskatzen dugu kutxen sorrera egon zen langileekiko eta familiekiko begirunea berreskuratzea eta etxe kaleratzea eta aipatu den IRPH bezalako jarduerekin amaitzea behin betiko eta familia dituzten finantza...
...langileekiko eta familiekiko begirunea berreskuratzea eta etxe kaleratzeak eta aipatu den IRPH bezalako jarduerarekin amaitzea behin betiko eta familiak dituzten finantza beharretarako eskaintza.
Guk eskatzen dugu herriz herri hedatuta egongo den finantza entitatea izatea, hori behar duguna, kalitatezko zerbitzuak eskaintzea edo euskararen erabilpenengatik engainatua izatea
Guk eskatzen dugu sorreratik garrantzitsua izan den gizarte ekintzetarako sare sendoa izatea, konpromisoa betetzea berrestea, hori da eskatzen duguna eta gure interpelazioa Mario Fernándezen hitzen haritik baldin badator ere, kezkatuta gaudelako eta uste dugu zerbait egin behar dela jarrera aktiboa hartu behar dela hitzetatik harago.
Nik ez dut zalantzan jarriko lehendakariak esandako eta Ganbera honetan esandako hitzak orain pribatizazioaren aurka dagoela, jakin nahiko genuke zer egingo den hori ekiditeko eta zer nolako planteamendua dauka lehendakariak geroari begira kontuan hartuz garai baten aurrezki kutxak eta zalantzan nago Jaurlaritzak eta lehendakariak dituen eskumen guztiak erabiltzen ote dituen pribatizazio horri, eta pribatizazioa berriz ere, lehendakari jauna badaki zertaz ari naizen.
Alegia, akzioen salmentei buruz, esku pribatuetan jartzea, horri buruz ari gara interpelazio horretan, nola ekidin dezagun, bat gatoz horretan eta zer egingo den pribatizazio hori ekiditeko.
Lehendakari jauna, zuk badakizu, behar bada zure karguagatik inor baino hobeto, ze garrantzia dauzkaten finantza erakundeak gestio publikoetan. Zalantzan nago egoera honetan eta beste entitate pribatu bat, nahiz eta gestio eta hainbeste puntualizazio bat egin nahiko nuke, nik ez daukat zalantzarik hemengo aurrezki kutxetan eta Kutxabanken profesional onik dagoen, seguru asko, Espainiako Erresuman ere profesional onak izan dira, baina profesional onak izatea, haiek ez dira soilik izan Kutxabanken eta hemengo finantza erakundeen arrakasta.
Hemen kontrol sozial bat egon izan da, orain galduko dena banku fundazioen eskutik lehen zegoena, bezeroen parte-hartzea bazegoen, lehen zegoen aldundien eta udalen aldetik ordezkaritza bat kontrol bat izateko eta batez ere filosofian, hiru, hemengo Araba, Bizkaian eta Gipuzkoako aurrezki kutxen aldetik, filosofia bat egon izan da eta ezaugarri horiek aditu batzuk aipatu izan dituzte, besteak beste horiek ere izan dira gaurko Kutxabanken egoera onaren eragileak.
Orduan, gu gure bakardade horietan, lehen aipatutako eragile horiekin, milaka batzuk direla, segituko dugu pribatizazioaren aurka, bateraezinak direlako interesa partikular eta inbertsore partikularren interesak, mozkinak epe laburrera bilatzen dituztenak eta interes sozialak.
Eta beldur gaude gizarte ekintza zalantzan jarriko den eta lehendakariari eskatzen diogu hitzetatik harago pribatizazioaren aurka zein neurriak hartuko dituen datozen hilabeteotan ziurtatzeko herritarren aurrezki horiek salbu egongo direla eta gizarte ekintza indartsua izango dugula.
Besterik gabe, eskerrik asko.